Du har set, hvordan at lede en kult kan give nogle kæmpe fordele.
Sex, stoffer,
selv lidt rock and roll.
Men desværre varer bryllupsrejsen ikke altid evigt.
Når folk slutter sig til en kult, er det så spændende,
men på et tidspunkt bliver det hverdag,
og måske begynder man at se, at der er noget galt.
Når du føler, at oddsene går mod dig,
findes der en afprøvet måde at vende spillet på,
at hæve indsatsen.
Det er der, dommedag kommer ind.
Det er meget nemmere at kontrollere folk, når der er en overhængende fare.
De vil ikke betvivle dig, når de tror, verden er ved at ende.
Det vidste Marshall Applewhite, kendt af sine følgere som "Do".
Han og hans partner Bonnie Nettles, kendt som "Ti",
opnåede hengivenhed ved at love at lede medlemmer af deres gruppe, Heaven's Gate,
væk fra planeten Jorden
og mod evigt liv ved kanten af galaksen.
Vi er blevet programmeret til så let at acceptere døden,
men der findes alternativer.
Hop om bord på deres rumfartøj,
og lad Do vise dig, hvordan du holder op med at bekymre dig om verdens undergang
og får den vendt til din fordel.
4. LOV DEM EVIGHEDEN
Marshall Applewhite og Bonnie Nettles, bedre kendt som Ti og Do,
kombinerede kristendom, new age-mysticisme
og en god dosis science fiction
til at få deres følgere til at droppe ud af samfundet
og forberede en envejs interstellar rejse til evigheden.
De kom så langt som til at overbevise medlemmerne om,
at de ikke var mennesker,
at de oprindeligt kom fra en anden verden.
Det skete gradvist.
Vi forbinder Heaven's Gate med slutningen i 1997 med masseselvmordene,
men de startede faktisk i 70'erne. De har 20 års historie.
Lad os gå endnu længere tilbage.
FAKTA 1
MARSHALL HERFF APPLEWHITE BLEV OPDRAGET I KIRKEN
Marshall Herff Applewhite blev født i 1932 i Texas.
Hans far var en succesrig presbyteriansk præst.
Der var megen fokus på forløsning, redning, frelse og så videre.
Herff ville være som sin far,
han ville leve et meningsfyldt liv og se meningen med sit liv.
Først troede han, at meningen var musikteater.
Han var kunstner, han var musiklærer.
Han var ret flot.
Han havde et godt hår og blå øjne.
Men det viste sig, at hans skæbne var endnu mere storladen.
I starten af 1970'erne begyndte han at opleve
en række foruroligende religiøse, åndelige oplevelser.
Han troede, at han hørte stemmer, han følte en slags kalden.
Han følte, der var noget, han skulle gøre,
et formål ud over blot at undervise i musik i Texas.
FAKTA 2
APPLEWHITE OPDAGEDE SIT KALD, DA HAN MØDTE BONNIE LU NETTLES I 1972
Bonnie var en rigtig new ager.
Hun havde allerede gjort sig
i at lede seancer og arbejde med horoskoper.
Hun lagde hans horoskop og fastslog, at deres skæbner var sammenflettede.
De var overbevidste om, at deres skæbne
var at skabe noget nyt, specielt og radikalt.
FAKTA 3 DE REJSTE UD PÅ EN SPIRITUEL MISSION
De kørte rundt i landet for at finde ud af,
hvad meningen med livet var, hvad deres formål i livet var.
De opdagede, de havde en fælles skæbne,
nemlig at bevidne verdens ende som beskrevet i Bibelen.
Men i stedet for, at Jesus kom som frelser,
forudså Marshall og Bonnie en anden form for frelse.
De troede, frelsen var om bord på en UFO,
og de udvalgte ville blive løftet op og sejle lige ud i himlen,
ud i det ydre rum,
mens vi andre ville blive efterladt til genbrug,
og vores planet ødelagt.
Og når man opdager en så stærk sandhed,
må man ikke holde den for sig selv.
De har en følelse af personlig skæbne og vision om at udføre missionen.
"Vi har nøglen."
Fantastisk selvtillid,
men hvordan overbeviser du folk om, at du er ægte?
TAKTIK SKAB TROVÆRDIGHED
At være visionær betyder at se ting, andre ikke ser.
Favn den gave.
Kultledere siger jo egentlig:
"Jeg eller vi er profeten. Vi kender sandheden."
Det er svært for den dødelige at forstå Guds plan,
men kultlederen forstår Guds plan.
Alle andre lever i mørket.
Det er op til dig at oplyse mørket,
hvilket er lige det, Bonnie og Marshall, Ti og Do, besluttede at gøre.
Vi har den stærkeste sandhed,
der kan formidles til alle hjerner.
Da parret startede,
skulle deres intergalaktiske spådomme have tiltalt sci-fi-publikummet.
I 1970'erne var mange interesserede i UFO'er, ufologi, observationer,
spørgsmål om flyvende tallerkener.
Der var rigtige forskere, rigtige regeringsledere,
militære ledere, der troede, at UFO'er ikke var opspind, men ægte.
Men i deres første år
gav Applewhite og Nettles' rekrutteringsindsats dem
kun én følger.
TILMELD MIG!
Men hvis din sandhed ikke fanger først,
mangler du måske lidt glamour.
I foråret 1975 ankom Ti og Do til San Fernando Valley
for at holde en tale for en gruppe new age-entusiaster.
Over 80 personer deltager i mødet.
Men parret gør ikke noget stort indtryk,
før Do deler sin seneste åbenbaring.
Faktisk er Do ikke Marshall Herff Applewhite.
Do er et næste niveau-rumvæsen fra det ydre rum.
Det næste niveau er en himmelsk dimension,
som styres af højt udviklede og udødelige rumvæsener,
og hvis man følger Ti og Dos lære,
er dette paradis inden for alles rækkevidde.
Du kunne også blive et fuldendt rumvæsen,
du kunne også blive løftet op
på denne UFO og sejle ud i det ydre rum.
Det er svært at forstå,
men publikum sluger det råt.
Efter over et års forgæves forsøg
gør talen om næste niveau Ti og Do interessante.
Af de fremmødte
tog op mod 50 det alvorligt nok til at blive medlem.
Som den dynamiske rumduos rekrutteringsindsats fortsatte,
fandt de endnu flere, der forstod deres budskab,
som Sawyer,
som blev hos gruppen i 18 år.
Jeg var en søger.
Jeg var interesseret i at udforske forskellige idéer.
Jeg havde ikke fundet den rigtige vej,
indtil jeg stødte på Ti og Dos information.
Og den gav mening for mig. Jeg troede på alt, de sagde.
Det burde ikke overraske dig.
Universets evige mysterier er kultlederens sikreste kort.
Der er noget i menneskets natur,
der får os til at søge en mening med alting.
Vi vil samle puslespillet.
Det, der holder sammen på det hele,
er troen om, at lederen ved mere, end du gør,
og ved bedre, end du gør, og faktisk forstår meningen.
Ti og Do havde etableret sig som den ægte vare
og begyndte at opbygge deres team.
Men før dine disciple kan følge din vej til frelse,
må du vide, at de er klar til opgaven
og ikke stiller for mange spørgsmål.
Så sørg for, at de bliver uddannet, før de bliver udsendt.
TAKTIK KRÆV PERFEKTION
Intet baner vejen til evigt liv som høje standarder.
At kræve renhed fra følgerne
er det ultimative kontrolværktøj, for renhed er umulig,
og det får medlemmerne til konstant at føle skam over,
at de ikke er perfekte endnu, at de ikke er der endnu.
Det er en måde at holde folk loyale over for gruppen.
Derfor satte alle de bedste kultledere barren højt.
Sun Myung Moons nygifte følgere skulle udføre et tredages sexritual,
hvor de skulle elske under hans portræt,
så de kunne genfødes 100 % syndfrie.
Shoko Asahara beordrede nogle af sine disciple
at sluge bandager for at fremkalde opkastning
og dermed rense fordøjelseskanalen.
Mens diætguru Mario Pianesi fik sine tilhængere til at følge
et strengt makrobiotisk spiseprogram, der lovede at kurere alle sygdomme.
Gruppen blev til sidst lukket ned,
da følgere begyndte at lide af underernæring og andre lidelser.
Som Ti og Do fortsatte med at bygge deres gruppe,
havde de endnu højere mål i tankerne.
De mente, at de trænede til det ydre rum
med klare, strenge regler i alt fra motion til kost og diæt.
De, der bliver, må leve på den måde, de tror ligner det næste niveau.
Den metafor, Do og Ti brugte, var sommerfuglen.
Hvis du vil blive en sommerfugl, må du holde op med at være en larve,
med andre ord, menneske.
Tilknytning til din familie, forældre, søskende og børn.
Du måtte opgive din tilknytning til livets fornøjelser.
At sige ja til Heaven's Gate
var at sige nej til næsten alt andet,
som alkohol,
stoffer…
NEJ
…junkfood, ansigtshår,
smykker
og alt, der kunne kategoriseres som morskab.
Ikke nok med det.
Følgere opgav også medier, personlige præferencer
og ethvert job, der kunne forstyrre deres pligter.
Men ikke alle var vilde med den nye Heaven's Gate-livsstil.
Nogle mente faktisk,
at selv om de burde udvikle sig overmenneskeligt,
kunne en joint nu og da ikke skade.
Når man kræver perfektion, har ingen lov at fejle,
så Ti og Do strammede tøjlerne yderligere.
MEDICINE BOW NATIONALPARK
De samles i Wyoming, og de, der vil blive, må følge reglerne.
Da gruppen er samlet, strammer Ti og Do deres greb.
Følgere skal kronrages og bo permanent på campingpladsen.
De to indfører en streng rutine med faste, bøn, astrologi
og meditation, der skal forvandle medlemmernes anløbne menneskehjerner,
til overlegne rumvæsenhjerner.
De forviste menneskelige tanker ved at slå med stemmegafler på hovedet
og fokusere på tonen i timevis.
For at holde øje med eventuelt sjuskeri
skaber Ti og Do et kammeratsystem kaldet "tjekpartnere" for at sikre,
at de holder deres adfærd og følelser under kontrol.
Denne rutine fortsætter hele sommeren.
Det, vi gjorde, var at slippe af med vores menneskelige, pattedyrshjerner,
for der er ingen pattedyrshjerner på næste niveau.
Nogle giver op og går,
men de, der bliver, bevæger sig et skridt tættere på deres evige skæbne.
Når man er i et lukket system som en kult, er der ingen virkelighedstjek.
Alt skal gøres på en bestemt måde,
og alle omkring dig forstærker det hele tiden.
Men selv for dine mest dedikerede tilhængere
er der en ufuldkommenhed, der er svær at undertrykke.
Seksuelle møder eller seksuelle tanker var tabu.
Seksualitet fik dig til at føle dig menneskelig,
og det ville de ikke have.
Og der er ingen pointe.
Der er ingen seksualitet på næste niveau.
På rumfartøjerne formerer de sig ikke,
de dyrker ikke sex.
Vi har brug for al vores energi
rettet mod den svære opgave at blive medlem af næste niveau.
Selvfølgelig kan håndhævelse af cølibat være lettere sagt end gjort,
men hvor der er en vilje, er der en vej.
Løsningen blev kastration.
Flere mænd i Heaven's Gate besluttede, at det var nemmere at opsøge kastration
i modsætning til at håndtere menneskekroppens hormonelle krav.
Problemet er løst.
Det forebyggende klip skubbede Dos følgere så meget tættere på perfektion,
mens de også satte en inspirerende ny standard for loyalitet.
Alle vil være i kultlederens inderkreds.
Det kan føre til konkurrence
om at bevise, at du er den mest loyale, og du vil gøre, hvad der skal til.
Men selv de mest dedikerede følgere kan lejlighedsvis komme til at vakle.
Du behøver en plan for at holde dem på plads.
TAKTIK FÅ TVIVLEN TIL AT TIE
Kulttro er ofte et korthus.
Hvis du miskrediterer en del af det, vælter det hele.
Derfor er det vigtigt at lukke ned for kritisk tænkning.
Man kan gøre det sådan her.
En tankeafsluttende kliché, er en kendetegnende kultlederteknik.
Den beskriver et rutineudtryk,
der skal lukke ned for uafhængig tænkning eller tvivl.
Kender du ikke udtrykket?
Du vil nok genkende nogle eksempler.
"Du kan ikke stole på medierne."
"Du bliver bundet."
"Lad dig ikke styre af frygt."
"Hvis du betvivler det, skal du arbejde mere."
"Måske er du ikke seriøs omkring oplysning."
Du skal bruge en masse af disse fængende, semantiske stopskilte
til at opmuntre følelsen af konformitet og skabe det ekkokammer.
Men når retoriske tricks ikke er nok til at lukke af for tvivl,
må du måske omskrive hele ordbogen.
Ti og Do skabte deres eget unikke sprog til gruppen,
der forstærkede deres udenjordiske ideologi.
De kaldte deres huse "fartøjer".
De sagde, at maden var "brændstof".
Køkkenet blev kaldt "nutri-laboratoriet", og vaskeriet "fiber-laboratoriet".
Du forlod ikke dit hus for at gå på arbejde og tjene penge,
du deltog i en opgave uden for fartøjet for at tjene nogle "stave".
Deres menneskekroppe blev nu kaldt "køretøjer",
kønsorganer blev "VVS",
og undertøj blev omdøbt til "sædebetræk".
At have deres eget sprog skabte en subkultur.
For medlemmerne af Heaven's Gate gav de ord og den tænkemåde
kun mening i forbindelse med gruppen.
Alle, du kommer i kontakt med, der stadig vibrerer i menneskeverdenen,
vil sige: "Du er skør, mand."
Men trods din indsats for at omskabe dine følgeres virkelighed,
kan der altid opstå nye grunde til tvivl.
Efter at gruppen havde været sammen i omkring ti år,
fik Bonnie Lu Nettles kræft.
Til sidst spredte den sig, og efter et par måneder døde hun.
Bonnies død havde stor indflydelse på gruppen.
Hun døde,
og hun burde jo ikke være menneskelig, så hvorfor?
Men hun får en meget menneskelig sygdom, nemlig kræft.
Do holdt sig for sig selv et stykke tid.
Medlemmerne spurgte, hvad der ville ske med gruppen.
Hvad gør du, når din vej til evigheden rammer et hul?
Vi er ramt!
TAKTIK OMSKRIV MANUSKRIPTET
Hvis alle kultlederprofetier opfyldtes,
ville verden se ganske anderledes ud.
Men de store lader sig ikke fælde af et lille tilbageslag.
Når en profeti ikke bliver opfyldt, ændrer man bare rammerne for den.
Det, der skete, var det, der skulle ske,
og trossystemet omorganiseres, så det kan rumme et nyt sæt fakta.
Her er grunden til, at grundlægger Tis død var problematisk.
Ti og Do hævdede oprindeligt,
at du kun kunne nå det næste niveau i din fysiske krop,
og når tiden var inde, ville de to føre gruppen til et sted,
hvor en UFO ville dukke op og suge dem alle op i dens traktorstråle.
Der ville de slutte sig til deres værter på næste niveau
på en evig rejse gennem universet.
Men sådan gik det jo ikke for Ti.
Ingen kommer fra næste niveau for at helbrede hendes krop.
Det forventer de, men der sker intet.
Men en vigtig kultlederegenskab er fleksibilitet.
Do sagde, det måtte være en del af planen,
og at vores leder ville indstille hendes krop.
Ti var blevet kaldt til næste niveau
for at tage derhen og tjene og lede gruppen,
og han ville tune ind og tale med Ti hver dag.
Det er da kreativ logik.
Men før Do kunne låse kursen,
måtte han sørge for, at alle var spændt fast.
Flere måneder efter Bonnies død sætter Do sine følgere på en lille prøve.
Do kom til os og sagde, at der var noget ændret ved ham,
og han ville vide, om nogen af kunne se det,
og jeg fik den tanke i mit hoved,
at han havde en ring på, og han sagde: "Denne ring er min forlovelse med Ti."
Det er et utraditionelt ægteskab, da Ti er død,
men Do er kun lige startet.
Han gav os alle en ring, og han sad i kaptajnstolen
og bad os komme op til ham en efter en.
Og han lagde hænderne på mit hoved, på begge sider af mit ansigt.
Han kyssede mig vist i panden.
Det virkede meget alvorligt for ham, og det blev jeg ramt af.
Det føltes som kærlighed.
Det er Dos store dag.
Gruppebrylluppet bekræfter troskaben mod Heaven's Gates fremtid,
men især mod Do.
Dos lederskab styrkes.
Det styrkes, fordi det giver ham mere ansvar, magt og troværdighed.
Men hvad nytter jordisk magt i disse tider?
Crack, den mest vanedannende form for kokain indtager New Yorks gader.
I dette atommareridt er luften stadig fuld af radioaktiv stråling.
AIDS-virussen kan overføres gennem blod.
Do kiggede rundt i verden og sagde: "Det går ad helvede til."
Må jeg godt bande?
-Ja. -Bare for at være sikker.
"Verden er noget lort, og vi kan ikke gøre noget."
Vi vidste, der var en grænse for, hvor længe
planeten Jorden ville bestå, som vi kendte den,
at en ny cyklus var lige om hjørnet.
Men de vidste ikke, om alle ville blive dræbt,
eller planeten ville gå op i røg.
Det vigtigste var, at du ville forlade planeten.
Det har været gruppens plan hele tiden.
Men at komme ud hurtigt kræver en sidste omvæltning,
en stor en.
Do og gruppen diskuterer, hvordan de kan fremskynde overgangen,
og en ny teologi opstår.
De tror, at sjælen kan efterlade kroppen.
Kroppen, som de kalder "køretøjet", ses som en simpel bærer,
og det vigtigste er ånden, essensen, selvet.
De begynder at tage idéen seriøst
og diskuterer offentligt den idé, at de måske må indstille deres køretøjer,
deres sprog for at begå selvmord.
En ny verden er næsten inden for rækkevidde.
De var spændte på rejsen.
De ville endelig opnå det formål, de havde fokuseret på i alle disse år,
at nå det næste niveau.
Takket være din kloge styring venter evigheden forude,
og dine følgere er om bord.
Der er kun ét spørgsmål tilbage.
Hvordan ved du, hvornår I skal rejse?
TAKTIK FIND ET TEGN
Vi vil alle gerne være en del af noget, der er større end os selv,
især folk, der slutter sig til kulter, og hvad er større end os selv?
Et tegn fra Gud.
Så når det gælder timingen af den endelige plan,
skal du holde øjnene åbne
ligesom andre undergangsprofeter.
Den hollandske kultleder, Heinrich Von Gene,
overbeviste hans gruppe, Ephraim, om, at angrebene den 11. september
var et tegn på verdens undergang,
og de ville blive bortrykket til himlen inden årets udgang.
Shoko Asahara fortalte sine følgere i Aum Shinrikyo, at et jordskælv i 1995
var udløst af en amerikansk maskine, der skulle starte Armageddon.
Mens Monte Kim Miller, leder af Concerned Christians,
hævdede, at Sovjetunionens kollaps i 1991 signalerede tidspunktet for enden,
og sendte sine tilhængere til Jerusalem for at starte slaget ved Armageddon.
Det mislykkedes.
Med blikket rettet mod evigheden
søgte Do og Heaven's Gate deres eget himmelske signal.
I slutningen af 90'erne ledte de efter tegn på verdens undergang,
og de fandt et i kometen Hale-Bopp.
Det er den mest lysende komet, der har passeret solsystemet siden 1577.
Det var en fantastisk komet.
Den havde en lang hale og lyste meget.
Men vigtigst af alt
troede medlemmerne af Heaven's Gate, at den kom med en ledsager, en UFO.
Den påstand kom fra en af de mest velrenommerede kilder,
et anonymt tip i et radioprogram.
-Chuck, velkommen til programmet. -Tak, Art. Godt at være her.
Det var en amatørastronom, der påstod, at han havde et billede,
og at regeringen havde censureret de officielle billeder
for at skjule denne UFO's eksistens.
Måske så de noget, de følte kunne forstyrre folk.
Og nu har du det måske på film?
UFO-påstanden blev i sidste ende afvist, men den passede perfekt ind i Dos profeti.
De kunne se, at den i marts 1997 ville være tættest på Jorden.
Det falder sammen med påsken
og historien om det, de ser som et 2000 år gammelt forsøg
på at demonstrere sandheden om det næste niveau.
De mente, kometen var et tegn på, at det var tid til at rejse.
Intet skaber fokus som en stram deadline.
Det er det svære for mange mennesker, det, der fik dem til at blive.
Der vil altid være en del af dig, der siger:
"Hvad hvis de har ret?" De vil ikke gå glip af det.
FOMO FRYGT FOR AT GÅ GLIP AF NOGET
Eksamenstiden eller høstsæsonen, det er lige nu.
Da tiden til at forlade deres køretøjer nærmer sig,
planlægger besætningen omhyggeligt afrejsen.
De bygger en hjemmeside,
udgiver en bog
og optager en række videoer med deres sidste tanker.
De udsender denne pressemeddelelse:
"Heaven's Gates rejsehold vender tilbage til overmenneskeligt niveau i ydre rum."
De hentede en bog skrevet til dødssyge patienter om,
hvordan de kunne ende deres liv, og følger anvisningerne.
Først indsmugler de barbiturater fra Mexico
for at sikre en rolig udgang.
Så finder de deres rejsetøj frem.
De går ud med affaldet,
betaler deres biblioteksbøder og sender videoerne,
der forklarer deres beslutning til pressen.
Deres sidste handling?
De loggede ud af deres dagbog, som de havde skrevet siden 1980'erne.
ESTIMERET RETURTID
I kolonnen "Estimeret returtid" skrev et medlem en simpel besked.
De havde planlagt det i månedsvis og udførte det i løbet af tre dage,
fra den 22. til den 24. marts 1997.
Vi har at gøre med 39 selvmord.
To sygeplejersker fra gruppen gav et lægemiddel sammen med noget dessert
og en slags vodkablanding,
og så afsluttede sygeplejerskerne det med en plastikpose over folks hoveder.
Ifølge Dos lære undslap 39 sjæle smerten ved jordisk eksistens og blev frie.
Jeg tror, de er på rumfartøjer
i det næste niveau i det dybe rum.
De kunne have et rumfartøj over denne bygning lige nu…
…og vi ville ikke vide det.
Retsmedicinere i San Diego…
Nyhedsmedierne håndterede historien med traditionel tilbageholdenhed.
San Diegos politi vælter ind i et dødshus…
Vores reaktion som samfund, som kultur, var ikke den, de håbede.
De håbede på tilslutning.
Men de blev latterliggjort.
Marshall Applewhite, jeg…
Jeg tager hatten af for dig. Du havde ret i alt.
Kometen, rumskibet, alt. Tillykke med et godt udført arbejde.
Ted, det sætter jeg pris på.
Folk kan være så grusomme og ikke forstå,
hvordan troens dybde kan få nogen til at gøre det.
Så det var en svær tid.
Da jeg satte mit glas med fenobarbital fra mig,
tænkte jeg et øjeblik: "Marshall, det var dumt."
Til sidst led Applewhite og hans disciple en skæbne værre end døden.
De blev betragtet som farlige, bizarre, men mest af alt latterlige.
Det er noget, ingen kultleder bør acceptere,
og derfor skal du passe på dit image, mens du fortsætter på denne rejse.
Gør det rigtigt, så kan du ligefrem blive elsket.
Næste stop, Japan, for at møde Shoko Asahara,
den utrolige svævende hjerne bag den japanske yogakult, Aum Shinrikyo,
som nøje styrede den offentlige opfattelse af sig selv og hans følgere,
mens han i det skjulte planlagde sin helt egen dommedag.
Tekster af: Else Katrine Nielsen